{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Upute za prijavitelje Poziva na dodjelu bespovratnih sredstava Podrška digitalizaciji poslovanja MSP-ova u procesu industrijske tranzicije Sjeverne Hrvatske"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HRVATSKA OBRTNIČKA KOMORA","1.Opće informacije,\n1.3.Predmet, svrha i pokazatelji Poziva","U prethodnom e-savjetovanju za predmetni Poziv, bilo je navedeno da je vrsta Poziva: otvoreni postupak dodjele bespovratnih sredstava, a modalitet Poziva: privremeni. U novoj verziji dokumentacije, modalitet Poziva izmijenjen je u trajni, što smatramo značajnim odstupanjem od ranije najavljene strukture.\nS obzirom na očekivani veliki interes prijavitelja za ovaj Poziv, koji pripada skupini izuzetno popularnih i konkurentnih natječaja, smatramo kako bi zadržavanje privremenog modaliteta omogućilo pravedniji i kvalitetniji postupak prijave i evaluacije. Naime, privremeni modalitet omogućuje zaprimanje svih prijava unutar jasno definiranog roka, čime se osigurava ravnopravan pristup sredstvima svim potencijalnim prijaviteljima. Time se također olakšava usporedna evaluacija prijava prema istim kriterijima i pod istim uvjetima.\nSuprotno tome, trajni modalitet daje prednost prijavama koje budu predane odmah po otvaranju Poziva, potencijalno dovodeći do zatvaranja Poziva već nakon nekoliko minuta zbog iskorištenja alokacije, što bi velik broj kvalitetnih projekata moglo staviti u neravnopravan položaj.\nStoga ljubazno molimo da se u konačnoj verziji Poziva modalitet vrati na privremeni, u skladu s prvotnim nacrtom i u interesu transparentnosti, pravednosti i kvalitete postupka dodjele sredstava.","Nije prihvaćen","Promjena modaliteta poziva jedan je od razloga za ponovljeno javno savjetovanje, s obzirom na značaj izmjene.\nObjava Poziva u trajnom modalitetu pridonijet će bržoj apsorpciji bespovratnih sredstava alociranih u okviru Integriranog teritorijalnog programa 2021. – 2027. od strane budućih Korisnika."]
[2,"HRVATSKA OBRTNIČKA KOMORA","1.Opće informacije,\n1.4.Financijska alokacija Poziva, iznosi i intenziteti bespovratnih sredstava","Pozdravljamo smanjenje najnižeg iznosa bespovratnih sredstava s 30.000 EUR na 20.000 EUR, no predlažemo dodatno smanjenje na 15.000 EUR kako bi se bolje prilagodili stvarnim potrebama obrtnika. Većina obrtnika ne ulaže 20.000 EUR godišnje u digitalizaciju, što obuhvaća troškove softvera, CRM sustava, hardvera i edukacija. Prag ulaganja od 20.000 EUR predstavlja znatnu prepreku za najveći broj obrta u Hrvatskoj koji su kategorizirani kao mikro poduzeća, a čiji godišnji prihodi i potrebe za digitalnim resursima ne opravdavaju tako visoka ulaganja. Snižavanje praga na 15.000 EUR omogućilo bi obrtnicima veću dostupnost potpora, što bi učinkovito potaknulo njihovu digitalnu transformaciju i jačanje konkurentnosti na tržištu.","Nije prihvaćen","Najniži iznos bespovratnih sredstava određen je temeljem razmatranja komentara u okviru prethodno provedenog savjetovanja, a imajući u vidu prihvatljive projektne aktivnosti u okviru ovog Poziva.  \nOgraničenja definirana u Pozivu definirana su sa ciljem usmjeravanja sredstava kako bi se postigao maksimalni željeni učinak na regionalna gospodstava."]
[3,"KATARINA BINGULA","UPUTE ZA PRIJAVITELJE,\n3.Prihvatljivost projekta                                                                                                                                                                                                                                                                                               ","1. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo da u tekstu poziva detaljnije pojasnite hoće li biti prihvatljivi oni prijavitelji koji nemaju registriranu djelatnost u području S3, odnosno, molimo pojašnjenje što znači da je projekt usklađen sa Strategijom S3\n2. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo da u tekstu poziva detaljnije pojasnite što u slučaju da projavitelj nema registriranu djelatnost u području S3, ali njegove isporuke su vezane uz djelatnosti unutar S3 (npr. proizvođač iz metaloprerađivačke industrije proizvodi dijelove za električne automobile) – bi li takav prijavitelj zadovoljavao uvjete prihvatljivosti\n3. Vezano uz uvjet prihvatljivosti projekta Projekt je usklađen s S3, a planirane projektne aktivnosti će se provoditi u okviru minimalno jednog tematskog prioritetnog područja S3, ljubazno molimo pojašnjenje, ako prijavitelj djeluje unutar jedne od prioritetnih niša iz regionalnog lanca vrijednosti, može li se tumačiti da su aktivnosti koje se odnose na unapređenje poslovnih procesa u skladu sa S3 (primjerice za prioritetnu nišu Kreativne industrije  , u Tablici 3. Prikaz regionalnih lanaca vrijednosti, prioritetnih niša s odgovarajućim S3 tematskim prioritetnim područjima u Sjevernoj Hrvatskoj, unutar uputa zaprijavitelje, nije navedeno u koje S3 TPP spada)","Primljeno na znanje","Usklađenost projekta sa Strategijom pametne specijalizacije predstavlja kriterij prihvatljivosti u skladu s odobrenim Kriterijima za odabir operacija i pripadajuće metodologije za ITP  2021.-2027. U okviru Strategije pametne specijalizacije do 2029., Prilog V. definirane su prioritetne niše i RLV-ovi, te njihova usklađenost s tematskim prioritetnim područjima.\nPrijavitelji sukladno poglavlju 2.3. moraju biti registrirani za prihvatljive djelatnosti u kojima provode projektne aktivnosti.\nProjekt odnosno projektne aktivnosti moraju se provoditi u okviru minimalno jednog tematskog prioritetnog područja.\nDjelatnosti koje su Pozivom definirane kao neprihvatljive ne mogu imati koristi od dodijeljene potpore.\nFormat Tablice 3. će biti ispravljen u Uputama za prijavitelje koje će biti objavljene u okviru Poziva na dodjelu bespovratnih sredstava."]
[4,"SANDA KANTAREVIĆ","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Također, dajem prijedlog da se nadopuni popis prihvatljivih troškova sa troškom prijave i provedbe projekta. Naime, kako je ovo opsežan projekt, digitalizacija i promjena sustava poslovanja nije mali zahvat, potrebna je stručna pomoć u prijavi i provedbi. Trošak usluge savjetovanja je svakako  značajan trošak i smatram da može biti odlučujući faktor nekog poduzeća da li će se napraviti prijava i provedba ovakvog projekta. Može se staviti određeni financijski uvjet za priznavanje takvog troška, npr. ako je vrijednost ukupnog projekta veća od recimo 80.000 EUR, da se priznaju troškovi prijave i provedbe u iznosu od određenog postotka ukupne vrijednosti projekta.  \nOgraničavanjem opsega prihvatljivih troškova, smanjuje se zainteresiranost i volja za prijavom, te se smanjuje željeni efekt koji se želi postići provedbom ovog poziva. Cilj bi trebao biti što veći efekt digitalizacije, a ne da se napravi djelomična digitalizacija, jer je mali raspon prihvatljivih troškova.","Primljeno na znanje","Razmotrit će se."]
[5,"SANDA KANTAREVIĆ","5.Opći zahtjevi koji se odnose na prihvatljivost troškova projekta,\n5.1.Prihvatljive kategorije troškova","Ovim putem dajem prijedlog da se proširi opseg prihvatljivih troškova u segmentu računalne opreme (hardware). Naime, postoje puno oblika opreme koje su bitne da bi digitalizacija poslovanja mogla biti moguća. To je eksterna oprema za prikupljanje podataka na temelju kojih program (software) može donositi odluke i naredbe. To su npr. senzori, kamere, automati koji prikupljaju podatke u proizvodnji, te na temelju tih podataka specijalizirani software može obraditi dobiveni podatak i samostalno donijeti odluku u procesu proizvodnje. Bez takve eksterne opreme, software ne vrijedi puno, odnosno, opet se vraćamo na to da čovjek unosi podatak, umjesto da senzori daju inpute. Ovako napisanim uvjetom, prihvatljiv trošak je možda samo računalo i printer, što jako ograničava funkcionalnost novog programa za proizvodnju. \nTakođer, prijedlog je da se proširi opseg prihvatljivog troška za proširenje postojeće mreže po proizvodnom pogonu/prostoru. Ako želimo da efekt digitalizacije bude potpun i ima značajan efekt, potrebno je da je svaki segment pogona/prostora obuhvaćen sa internom mrežom kako bi se mogla postaviti potrebna računalna oprema za digitalizaciju proizvodnje. Danas je umreženost prostora jednako bitna kao provedenost električne energije.\nOpćenito, prijedlog je da se proširi opseg prihvatljive opreme za opremu (hardware), jer bez te opreme, program (software) ima ograničen opseg mogućnosti i opet se potencira određeni ručni unos podataka, čime se gubi pravi smisao digitalizacije i automatizacije poslovanja.","Primljeno na znanje","Sukladno Uputama za prijavitelje, poglavlja 1.3., 1.4. i 1.5. svrha projekta i rezultat aktivnosti mora biti modernizacija proizvodnih procesa, značajno unapređenje modela poslovanja ili razvoj usluga te prihvatljivi troškovi moraju biti u skladu s navedenim. U pojmovnik će biti dodana definicija računalne opreme (hardware-a)."]